b"\n_START_ARTICLE_\nGran Premi d'Hongria del 2009\n_START_SECTION_\nAnteriors Grans Premis d'Hongria\n_START_PARAGRAPH_\nHeikki Kovalainen va ser el guanyador de l'edici\xc3\xb3 anterior, la que va ser la seva primera -i fins ara \xc3\xbanica- victoria en la F1, beneficiant-se de la punxada de Lewis Hamilton i l'abandonament de Felipe Massa. Timo Glock va aconseguir el seu primer podi i Kimi R\xc3\xa4ikk\xc3\xb6nen va ser tercer. Els pilots actius que han guanyat en aquest circuit, a m\xc3\xa9s del citat Kovalainen, s\xc3\xb3n Rubens Barrichello, Fernando Alonso, Kimi R\xc3\xa4ikk\xc3\xb6nen, Jenson Button i Lewis Hamilton. Des de fa nou anys ning\xc3\xba aconsegueix la vict\xc3\xb2ria dues vegades consecutives (Mika H\xc3\xa4kkinen va ser l'\xc3\xbaltim en fer-ho, en 1999 i 2000).\n_START_SECTION_\nMillores dels Equips\n_START_PARAGRAPH_\nPer aquesta carrera, Toro Rosso introdueix diverses novetats, incloent el fam\xc3\xb3s doble difusor, en els seus monoplaces; a m\xc3\xa9s comptar\xc3\xa0 amb un nou pilot als comandaments del cotxe n\xc2\xba11 el catal\xc3\xa0 Jaume Alguersuari, de 19 anys que substitueix S\xc3\xa9bastien Bourdais.Brawn GP estrenar\xc3\xa0 una actualitzaci\xc3\xb3 per recuperar-se dels seus \xc3\xbaltims i fluixos resultats, i Force India tamb\xc3\xa9 porta millores per tractar d'aconseguir d'una vegada els seus primers punts."